**Egert Milder** (sündinud 29. juulil 1989) on eesti laulja ja laulukirjutaja. 

Milderi soolokarjäär sai alguse 2018. aastal ühepäevase Euroopa-turneega, millega ta tähistas singli "Live+Love+Grow" ilmumist.  Looga "Georgia On My Mind" astus Milder üles ka Gruusia tele- ning raadiosaadetes.  Sama looga osales Milder ka 2020. aastal Eesti Laulu võistlusel, saades finaalis 4. koha.  Milderi singel "Free Again" ilmus 2020. aasta detsembris, see laul jõudis "Eesti laulu 2021" finaali. 

Enne soolokarjääri kuulus Milder alternatiivroki kollektiivi Slippery Slope. Ta on koostööd teinud ka välismaiste laulukirjutajatega ja läbinud kursusi Berklee Muusikakolledžis. Ta on kirjutanud lugusid kohalikele popartistidele nagu Stefan, Liis Lemsalu  ja Kerli Kivilaan .

Karjäär
-------

### 2018: "Live+Love+Grow"

Milderi soolokärjäär algas 2018. aastal debüütsingliga "Live+Love+Grow". Singli ilmumist tähistas Milder ühepäevase Euroopa-turneega: Gruusia, Türgi ja Valgevene kaudu koju Eestisse sõites debüteeris ta 24 tunni jooksul oma esimest singlit neljas riigis.  Raadio 2 valis singli 2018. aasta kümne parema loo hulka.

### 2019: "U"

Milderi teine singel, indie-folklugu "U" ilmus 2019. aastal ning loole filmiti video Colombias endise narkoparuni Pablo Escobari häärberis, Kariibi mere rannikulinnas Cartagenas ja Medellínis.  "U" oli Raadio 2 eetris enim mängitud lugu. 

### 2020: "Georgia (On My Mind)" ja "Your Green is Better"

2020. aastal osales Milder Eesti Laul 2020 võistlusel looga "Georgia (On My Mind)" ning saavutas finaalis 4. koha. Tegu oli Milderi esimese singliga, mis pälvis laiema rahvusvahelise tähelepanu ja viis Milderi esinema Gruusia tele- ja raadiosaadetesse. 

2020. aasta teises pooles ilmus Milderi uus singel "Your Green is Better". Laulu video filmiti ühes suures kurgikasvanduses. 

### 2021: "Free again"

2021. aastal osales Milder looga "Free Again" Eesti Laul 2021 võistlusel, kus ta jõudis finaali.

Diskograafia
------------

### Singlid

| Pealkiri | Ilmumisaasta |
| --- | --- |
| "Free Again" | 2020 |
| "Your Green is Better" | 2020 |
| "Georgia (On My Mind)" | 2019 |
| "U" | 2018 |
| "Live+Love+Grow" | 2018 |
| "Hold On" feat Liis Lemsalu | 2015 |

Isiklikku
---------

3. augustil 2017 abiellus ta Gruusias Piret Järvisega. Augustis 2020 sündis neil tütar Milli. 21. märtsil 2023 sündis neil poeg Max.

Viited
------

1. ↑  "Estonian Singer Egert Milder Releases Pop Folk Song 'Your Green Is Better' | Music News".
2. 1 2  "VIDEO | Imeline kõrvapai! Egert Milder avaldas oma esimese soolosingli "Live+Love+Grow". 16. september 2018.
3. 1 2 3  "Gruusiast loo kirjutanud Egert Milder on seal meeletult populaarne: nädalaga sai kolm telesaadet läbi käidud".
4. ↑  "Keda saadab edu? Eesti Laulu võitja selgub sel laupäeval". *Kroonika*. 4. märts 2021.
5. ↑  "Liis Lemsalu ja Egert Milder avaldasid võistlusloole video". 3. veebruar 2015.
6. ↑  "Kerli Kivilaan "Cold Love"". 2. detsember 2018.
7. ↑  "Raadio 2 Aastahitil üheksanda koha saavutanud Egert Milder: mu lugu tuli õigel ajal ja õige sõnumiga".
8. ↑  "Egert Milderi uus muusikavideo viib Pablo Escobari suvevillasse". 6. juuni 2019.
9. ↑  "Fresh indie folk single U from Egert Milder". 6. märts 2019.
10. ↑  "Egert Milder filmis video kurgikasvanduses". 11. september 2019.
11. ↑  "Kõik Eesti Laulu finalistis on selgunud". 20. veebruar 2021.
12. ↑  Piret Järvis-Milderi ja Egert Milderi perre sündis tütar, kes sai väga armsa nime: „Oleme ääretult õnnelikud!" Õhtuleht, 22. august 2020.
13. ↑  "Egert Milder pani netikommentaatori paika: kas ei ole nii, et kui mees on lastega kodust ära, siis ema saab puhata?". *Kroonika*. 29. aprill 2023. Vaadatud 29. aprillil 2023.